કરજણ તાલુકાના માંગરોલ ગામે વડીલોપાર્જીત જમીનમાં કાકાના દીકરાએ વકીલ નોટરીની મદદ લઇ બનાવટી સંમતિ લેખ રજીસ્ટર કરી કરાવી તેના આધારે હક્કપત્રકમાં ફેરફાર નોંધ કરાવી લીધા બાદ વીજ કંપનીમાં પણ બોગસ બનાવટી સંમતિ લેખ બનાવી તેમાં ખોટી સહીઓ કરી ફરિયાદીના હિસ્સાના ખેતરમાં ટયુબવેલ બનાવી જમીન હડપ કરવાના કારસા બદલ કરજણ પોલીસ સ્ટેશનમાં વિશ્વાસઘાત છેતરપિંડી અને ખોટા દસ્તાવેજી લેખો બનાવી સાચા તરીકે ઉપયોગ કરવાના કાવતરા બાબતે નવ વિરુદ્ધ ગુનો નોંધાયો છે.